**INDOKOLÁS**

Szombathely Megyei Jogú Város Önkormányzata 2025. évi költségvetési rendeletének megalkotására várhatóan a 2025. februári Közgyűlésen kerül majd sor.

Az államháztartásról szóló 2011. évi CXCV. törvény 25. §-a szabályozza az átmeneti időszak gazdálkodásának szabályait. A helyi önkormányzat az átmeneti gazdálkodásáról rendeletet alkot, amelyben szabályozza az átmeneti időszak finanszírozási gyakorlatát.

Az átmeneti időszak bevételi forrásait, a kiadások és kötelezettségvállalások finanszírozhatóságát figyelembe véve készítettük rendelettervezetünket. Az önkormányzat likviditási helyzetének felmérésével szükségesnek tartjuk az átmeneti időszakban az egyes kiadási keretek korlátozását, melyet a rendelettervezetben részletezünk.